[{"text_idx": "#000004", "text": "Terroir \u2013 kuidas arvuti taga veini toota"}, {"text_idx": "#000005", "text": "Terroir on u\u0308ks nendest ma\u0308ngudest, mis sai (nu\u0308u\u0308dseks suletud) Steam Greenlight raames rohelise tule. Saanud enamasti sooja vastuvo\u0303tu osaliseks suutis see ma\u0308ng ka minu ta\u0308helepanu pa\u0308lvida. Ma ei ole va\u0308ga kursis Singapuri ma\u0308ngutoodanguga kuid General Intearctive Co to\u0303i lauale midagi uut \u2013 vo\u0303imaluse majandada oma veiniistandust ja hakata veinitootjaks."}, {"text_idx": "#000006", "text": "Minu esimene edukas istandus pa\u0308rast paariku\u0308mmet pankrotti, nimeks Pink River."}, {"text_idx": "#000007", "text": "Kuna vein ei ole minu esimene joogivalik ja tycoon ei ole tavaliselt ma\u0308ngutu\u0308u\u0308p mida ma\u0308ngiksin siis olid Terroir juures muud asjad mis mind ma\u0308ngima kutsusid. Esiteks ma\u0308ngu graafiline pool, mis on moderne, samas minimalistlik ja kaunis. Hoopis teistsugune kui oleme harjunud siiani selle z\u030canri ma\u0308ngudes na\u0308gema. Lihtne va\u0308ljana\u0308gemine ja loogiline ning ho\u0303lpsalt navigeeritav menu\u0308u\u0308 on kindlasti selle ma\u0308ngu u\u0308hed tugevaimad ku\u0308ljed. Menu\u0308u\u0308 valikuid ei ole palju ning need on u\u0308les ehitatud nii, et ko\u0303ik oluline on vaid kliki vo\u0303i paari kaugusel."}, {"text_idx": "#000008", "text": "Kogu tegevus toimub istanduse taustal. Kaamera keskendub istandusele, seda on vo\u0303imalik sisse ja va\u0308lja zuumida ning ma\u0308ngupilti saadavad vahelduvad o\u0308o\u0308 ja pa\u0308ev ning taevalaotuses mo\u0308o\u0308duvad pilved, pa\u0308ike ning kuu. Need visualiseerivad nii ilmastiku muutused kui aastaaegade vahetused, mis ko\u0303ik mo\u0303jutavad viinamarjade tervist ja hilisemat veini kvaliteeti. Aeg kui selline on ju veinitootmises u\u0308ks vo\u0303tmeelement."}, {"text_idx": "#000009", "text": "Kui miski arusaamatuks ja\u0308i siis infot saab kasutusjuhendist."}, {"text_idx": "#000010", "text": "Ma\u0308ngus puudub igasugune lugu. Kohe ma\u0308ngu alguses visatakse Sind keerulisse veinimaailma kus tuleb kohe hakata viinapuude eest hoolitsema ning veini tegema. Kui ma\u0308ngu kood mulle saadeti oli ma\u0308ng veel \u201eEarly Access\u201c staadiumis ning ma\u0308ngu alguses mingi o\u0303petust ei olnud. Oli ku\u0308ll tekstipo\u0303hine \u201ekasutusjuhend\u201c kuid see oli pigem selgitava kui o\u0303petava sisuga. O\u0303nneks parandas ma\u0308ngu ta\u0308isversioon (v2.0) selle vea ning kohe ma\u0308ngu alguses o\u0303petatakse sind erinevatel sammudel hakkama saama."}, {"text_idx": "#000011", "text": "Mis puutub helidesse siis ma\u0308ngus tundub olevat ainult u\u0308ks muusika, mis saadab nii menu\u0308u\u0308de tausta kui ka ma\u0308ngu. Kui alguses oli meloodia mo\u0303nevo\u0303rra lo\u0303o\u0303gastav siis pa\u0308rast umbes tunniajast ma\u0308ngimist olin sunnitud menu\u0308u\u0308st muusika kinni keerama. Va\u0308ike vaheldus meloodiate mo\u0303ttes oleks va\u0308ga teretulnud olnud, liigne korduv heli muutub ajapikku tu\u0308u\u0308tuks."}, {"text_idx": "#000013", "text": "Veebruarist kuni septemberini peab viinamarju kasvatama."}, {"text_idx": "#000014", "text": "Seeja\u0308rel tuleb vein ka\u0308a\u0308ritada valides sobiva aja."}, {"text_idx": "#000015", "text": "On aeg vein valmis pressida."}, {"text_idx": "#000016", "text": "Kui vein on vaati pressitud saab selle pudelitesse villida."}, {"text_idx": "#000017", "text": "Valida saab erinevate pudelite ja korkide vahel mis mo\u0303jutavad villimise hinda."}, {"text_idx": "#000018", "text": "Kui vein on pudelis tuleb korraldada degusteerimine."}, {"text_idx": "#000019", "text": "Selle tarbeks on vaja kohale kutsuda kriitikud."}, {"text_idx": "#000020", "text": "Kui vein on hinnatud saab teada selle kvaliteedi ja hinna."}, {"text_idx": "#000021", "text": "Seeja\u0308rel on vo\u0303imalik oma toodang rahaks teha ning kogu protsessi uuesti korrata."}, {"text_idx": "#000022", "text": "Kui vein on valmis on aeg kutsuda kriitikud seda hindama. Kriitikud on jaotatud erinevatele tasemete (1-5 ta\u0308rni kriitikud) ning nende hinnang veinile ma\u0308a\u0308rab a\u0308ra veini hinna. Kui 5 ta\u0308rni kriitik hindab veini 5 ta\u0308rni va\u0308a\u0308riliseks siis on ka veini hind ko\u0303rgem kui na\u0308iteks 1 ta\u0308rni kriitiku poolt hinnatud 5 ta\u0308rni vein. Seega kriitiku tase on otseselt seotud veini lo\u0303pphinnaga. Ma mo\u0303istan, et kriitikud saavad ma\u0308a\u0308rata veini kvaliteedi (1-5 ta\u0308rni) aga mis po\u0303hjusel dikteerivad kriitikud mulle ette hinna millega ma veini mu\u0308u\u0308ma pean? Miks ei saa ma mu\u0308u\u0308gihinda ise valida? Nii ju a\u0308rimaailm toimibki."}, {"text_idx": "#000023", "text": "Kui veinitootmisel saad sa ma\u0308ngida erinevate meetoditega, et mo\u0303jutada veini lo\u0303ppmaitset ja to\u0308o\u0308tada va\u0308lja valem hea veini saamiseks iga viinamarja sordi kohta, siis on asju mida nii lihtsalt kontrollida ei saa. Nagu na\u0308iteks ilm, mis ma\u0308a\u0308rab a\u0308ra viinamarjade ku\u0308psusastme, saagi suuruse ja kvaliteedi. Paar aastat ja\u0308rjest kehva ilma ning veinito\u0308o\u0308stus on pankroti a\u0308a\u0308rel. Liigselt u\u0308le ku\u0308psenud vo\u0303i liiga va\u0308he ku\u0308psenud viinamarju saab va\u0308ga harva o\u0303igete pressimiste ning ka\u0308a\u0308ritamistega pa\u0308a\u0308sta. Madal hinnang veinile ta\u0308hendab paraku ka va\u0308ga madalat veini hinda ning kuna kulud on suured (ka pudelisse villimine maksab omajagu) siis kehvad veiniaastad vo\u0303ivad ma\u0308ngule kiire kriipsu peale to\u0303mmata. Nii minuga ka juhtus. Kuid sel hetkel avastasin enda jaoks midagi, mis minu ma\u0308ngukogemust muutis \u2013 tihe salvestamine. Selgitan seda allpool."}, {"text_idx": "#000024", "text": "Vo\u0303imalik on osta suuremat ha\u0308a\u0308rberit, mis omakorda avab muid uuendusi."}, {"text_idx": "#000025", "text": "Kui ha\u0308a\u0308rber uuendatud avaneb laiem valik muid uuendusi mida viivad ellu palgatud abilised."}, {"text_idx": "#000026", "text": "Ajutised rahaprobleemid aitab lahendada pank."}, {"text_idx": "#000027", "text": "Ma\u0308ngu raskusaste ma\u0308a\u0308rab a\u0308ra kui tihti sind erinevad ha\u0308dad kimbutavad ja kui palju raha sul ma\u0308ngu alguses ka\u0308es on. Rind uhkelt ees sukeldusin esialgu keskmisel raskusastmel veini tootmisse. Peale umbes ku\u0308mmet pankrotti alustasin ko\u0303ige kergemalt raskusastmelt. Ka siin la\u0308ks omajagu ma\u0308nge aia taha. Mingil hetkel ei tundnud ma ma\u0308ngust absoluutselt ro\u0303o\u0303mu ning mo\u0303tlesin isegi ka\u0308ega lu\u0308u\u0308a kuid siis avastasin enda jaoks midagi, mis ma\u0308ngu taas heaks muutis. Minu eesma\u0308rk alguses oli ju rikkaks saada ja toota vo\u0303imalikult kvaliteetset veini. Kuidas seda siis teha? Tegin nii, et aasta alguses kui viinapuud veel vilja ei kandnud salvestasin ma\u0308ngu ning kasvatasin viinamarju kuni su\u0308giseni, kui saak va\u0308lja ei tulnud siis laadisin oma ma\u0308ngu kevadest uuesti ja proovisin ja\u0308lle. Iga kord ma\u0308ngu uuesti laadides muutusid ka ilmastikuolud seega oli selle meetodiga lihtne su\u0308giseks parajalt suured ja ku\u0308psed viinamarjad kasvatada. Kui viinamarjad olid koristatud siis salvestasin ennem veini valmistamist uuesti. Katsetasin erinevate maitsetega ja kui tuli va\u0308lja halb vein laadisin ma\u0308ngu uuesti aega , mil veini veel teinud polnud ning proovisin uuesti. Selle meetodiga suutsin suhteliselt ruttu avastada iga viinamarja sordi kohta ideaalse veini valemi ning minu miljonite teenimine vo\u0303iski alata. Tootsin enamasti ainult 5* veine ning vo\u0303itsin erinevaid veiniauhindu."}, {"text_idx": "#000028", "text": "Terroir ei ole va\u0308ga pikk ma\u0308ng. Uuendusi ja kasvuvo\u0303imalusi on ainult omajagu ja kui oled avastanud enda jaoks ideaalse edu valemi siis jo\u0303uad ma\u0308ngu lo\u0303ppu suhteliselt kiiresti. Ilus graafika ning lihtne kasutajaliides teevad ma\u0308ngu va\u0308ga nauditavaks. Kes on veinientusiast ja tahaks ka\u0308tt proovida veinitootmises siis vaevalt, et teist nii head ma\u0308ngu kui Terroir turul on. Keda aga veinimaailm va\u0308ga ei eruta leiab oma va\u0308ljundi kindlasti mujalt."}, {"text_idx": "#000029", "text": "Terroir, nagu ka teised sama z\u030canri ma\u0308ngud, no\u0303uab aega ja kannatust ja proovimist ja katsetamist ning huvi puudumisel tu\u0308u\u0308tab ma\u0308ng va\u0308ga kiirelt a\u0308ra. Mina ja\u0308in rahule. Oleks tahtnud ma\u0308ngus na\u0308ha veel vabamat kaamera liikumist, rohkem muusikat, vo\u0303imalust veini hinda ma\u0308a\u0308rata, rohkem kauplusi veini mu\u0308u\u0308miseks aga ma\u0308ngul on veel vo\u0303imalust areneda. Justnagu hea vein la\u0308heb ka Terroir loodetavasti aja jooksul ainult paremaks. Kuigi u\u0308levaade sai enamasti tehtud PC peal siis vo\u0303in kinnitada Apple so\u0303pradele, et testisin ma\u0308ngu a\u0308ra ka uue 5K iMac peal ja see toimis ka 5K resolutsioonil probleemideta."}, {"text_idx": "#000031", "text": "Save my name, email, and website in this browser for the next time I comment."}, {"text_idx": "#000032", "text": "Bayonetta 3 \u2013 komm vo\u0303i pomm?"}, {"text_idx": "#000035", "text": "Sony va\u0308hendas PlayStation VR2 koguseid"}, {"text_idx": "#000036", "text": "Games with Gold ma\u0308ngud veebruaris"}, {"text_idx": "#000038", "text": "Pakume videoma\u0308ngude uudiseid, arvustusi, podcasti, videoid ja pilte alates 2014. aastast."}]